Journalistiliitto on huolissaan lähdesuojan heikentymisestä. Suomalaisten yksityisyyteen kajoavasta siviilitiedustelulaista voi antaa lausunnon vielä tänään.

Valtion supertietokoneita hallinnoiva tieteen tietotekniikan keskus CSC kritisoi tiedustelulakien luonnoksia, joiden mukaan suojelupoliisi ja puolustusvoimat saisivat käyttöön uusia salaisia tiedonhankintakeinoja ilman konkreettista rikosepäilyä. Useita supertietokoneita ja nopeita tietoliikenneyhteyksiä ylläpitävä CSC katsoo, että nykyisessä muodossaan ehdotukset johtavat massavalvontatekniikan käyttöön.